बच्ची की मौत पर भाजपा नेता और केंद्रीय मंत्री रविशंकर प्रसाद ने विपक्ष से सवाल किया है कि इसके लिए कौन जिम्मेदार है। उन्होंने कहा कि बंद के दौरान भी एंबुलेंस, दवा आदि सेवाओं को नहीं रोका जा सकता। उन्होंने कहा कि जहानाबाद में कांग्रेस और विपक्ष ने एंबुलेंस को नहीं जाने दिया। इसी से यह बच्ची काल का ग्रास बन गई। रविशंकर प्रसाद ने इस प्रदर्शन को हिंसा का खेल बताया और कहा कि इसे बंद करना चाहिए। केंद्रीय मंत्री ने कहा कि हम जनता के साथ खड़े हैं और समाधान निकाला जाएगा।